20 студзеня

## Падзеі
* 1265 — граф Ланкастэр склікаў першы ангельскі парлямэнт
* 1320 — каранацыя Ўладзіслава І Лакетка, які аб’яднаў польскую дзяржаву для барацьбы з Тэўтонскім ордэнам

* 1532 — вялікі князь Жыгімонт Стары надаў Слоніму Магдэбурскае права
* 1569 — вялікі князь Жыгімонт Аўгуст надаў Дзісьне Магдэбурскае права і новы герб
* 1661 — кароль і вялікі князь Ян Казімер заснаваў Львоўскі ўнівэрсытэт
* 1831 — Міхал Гедэон Радзівіл *(на выяве)* ачоліў вызвольнае паўстаньне
* 1892 — адбыўся першы баскетбольны матч (Масачусэтс, ЗША)
* 1922 — уночы палякамі ў Сярэдняй Літве арыштаваныя 33 беларуска-летувіскія дзеячы
* 1958 — у Лёндане зьявіліся першыя паліцэйскія з радарамі для вызначэньня парушальнікаў хуткаснага рэжыму на дарогах
* 1960 — у Беларусі скасаваная Маладэчанская вобласьць і ўсталяваны той абласны падзел, што існуе да сёньня
* 1980 — прэзыдэнт ЗША Джымі Картэр абвясьціў пра байкот Маскоўскай Алімпіяды
* 1990 — увод савецкіх войскаў у сталіцу Азэрбайджану Баку (Чорны студзень)
* 1991 — у Рызе падчас задушэньня маніфэстацыяў у абарону незалежнасьці Латвіі савецкімі сіламі адмысловага прызначэньня былі забітыя 5 мірных грамадзянаў
* 1992 — Беларусь усталявала дыпляматычныя дачыненьні з Кітайскай народнай рэспублікай
* 1993 — Беларусь усталявала дыпляматычныя дачыненьні з Македоніяй
* 1994 — у Вільні паставілі памятную дошку Рыгору Шырму
* 2001 — 43-м прэзыдэнтам ЗША стаў Джордж Буш малодшы
* 2009 — 44-м прэзыдэнтам ЗША стаў Барак Абама
* 2017 — 45-м прэзыдэнтам ЗША стаў Дональд Трамп
* 2021 — 46-м прэзыдэнтам ЗША стаў Джо Байдэн

## Нараджэньні
* 1801 — Канут Русецкі, клясык беларускага жывапісу
* 1884 — Аляксандар Сянкевіч, партыйны і дзяржаўны дзяяч БССР, міністар аховы здароўя БССР
* 1886 — Фабіян Акінчыц, беларускі палітычны дзяяч, юрыст, выдавец, публіцыст
* 1887 — Зыгмунт Бачковіч, польскі юрыст і дыплямат
* 1891 — Фабіян Ярэміч, беларускі грамадзка-палітычны дзяяч
* 1892 — Браніслаў Тарашкевіч, дзяяч беларускага нацыянальна-дэмакратычнага адраджэньня, мовазнаўца
* 1892 — Рыгор Шырма, зьбіральнік і прапагандыст беларускай народнай песьні, народны артыст БССР
* 1899 — Міхаіл Юшкевіч, савецкі вайскавод, генэрал-маёр
* 1905 — Ян Пятроўскі, беларускі пратэстанцкі дзяяч, публіцыст, перакладнік
* 1907 — Іван Лушчыцкі, беларускі філёзаф
* 1913 — Ларыса Алексютовіч, беларуская танцорка, балетмайстарка
* 1920 — Фэдэрыка Фэліні, італьянскі сцэнарыст і кінарэжысэр
* 1955 — Уладзіслаў Пятрайціс, беларускі каталіцкі сьвятар
* 1961 — Сяргей Тарасаў, беларускі археоляг, кандыдат гістарычных навук

## Сьмерці
* 1513 — Алена Маскоўская, вялікая княгіня літоўская
* 1729 — Ян Мікалай Радзівіл, Князь ардынатар клецкі, з 1699 — кройчы вялікі літоўскі, з 31 кастрычніка 1709 — ваявода наваградзкі
* 1890 — Франц Лахнэр, нямецкі кампазытар і дырыгент
* 1922 — Еўдакім Раманаў, беларускі археоляг, гісторык, этнограф, фальклярыст
* 1955 — Лукаш Дзекуць-Малей, беларускі рэлігійны й грамадзкі дзяяч, прапаведнік баптызму, перакладчык рэлігійных тэкстаў
* 2005 — Ян Новак-Езяранскі, польскі журналіст, публіцыст, палітычны актывіст, стваральнік польскай службы Радыё Свабода
* 2013 — Міхась Чарняўскі, беларускі археоляг, гісторык
* 2013 — Анатоль Грыцкевіч, беларускі гісторык
* 2021 — Барыс Забораў, беларускі і францускі маляр і графік

## Сьвяты
* ушаноўваецца памяць Яна Хрысьціцеля. З раніцы, перад тым як сесьці за стол, людзі пілі ваду з ракі Ярдан, у якой хрысьцілі Ісуса Хрыста.

### Мэмарыяльныя дні
* Латвія — Дзень памяці абаронцаў барыкад